
TRGOVAČKI SUD U PAZINU						     
52000 PAZIN, Dršćevka 1 		
			          St-401/2024-475


Z A P I S N I K
od 15. rujna 2026.
sastavljen kod Trgovačkog suda u Pazinu 
o ročištu za diobu kupovnine  
u stečajnom postupku nad stečajnim dužnikom 
ISTO INDUSTROGRADNJA d.o.o. „u stečaju“, OIB: 01629444750,
 Krnica, Duga Uvala 1,
  
OD SUDA NAZOČNI:
Tijana Licul, stečajna sutkinja 
Sanja Prodan, zapisničarka


Početak u 10:00 sati. Ročište je javno.
Utvrđuje se da su pristupili:
- stečajni upravitelj Alma Opačak

	 
	1/ za stečajnu masu iza CREDO BANKU d.d. u stečaju  - stečajni upravitelj  Slavko Cerjan uz pun. Teu Gatternig
	2/ za vjerovnika EPSILON ZETA  d.o.o. - zz Stipe Tadić 
	3/ vjerovnik Josip Galinec i kao zz vjerovnika ISTO GRUPA d.d., ISTO USLUGE d.o.o., ISTO SERVIS d.o.o., ISTO UPRAVLJANJE d.o.o., ISTO NEKRETNINE d.o.o. i USTANOVA ISTO STUDENTSKE USLUGE i  NEGOTIATOR d.o.o.  
	

	Utvrđuje se da je stečajna upraviteljica podneskom od 29. lipnja 2026. godine (list 4468 – 4504 spisa), dostavila obračun troškova unovčenja, kojim predlaže da se priznaju troškovi opisani i dokumentirani u tom podnesku, kao i nagrada stečajnom upravitelju, a da se preostali iznos isplati razlučnom vjerovniku stečajnoj masi iza CREDO BANKA d.d. u stečaju.

	Sutkinja ukazuje da u spisu prileži i podnesak stečajne upraviteljice Alme Opačak od 1. lipnja 2026. (list 4255 – 4279) kojim se obračunavaju troškovi ponovljene javne dražbe u odnosu na 60. suvlasnički udio, a za koje sud nije utvrdio da su sadržani u obračunu od 29. lipnja 2026. godine. Također, sud ukazuje da u spisu prileži i podnesak ranijeg stečajnog upravitelje Zdravka Tešića kojim potražuje troškove koje je imao u obavljanju dužnosti stečajnog upravitelja (podnesak od 30. lipnja 2026. godine (list 4505 – 4539 spisa), a za koje sud također nije utvrdio da su sadržani u obračunu stečajne upraviteljice od 29. lipnja 2026. godine.

Stečajni sudac ukazuje da je društvo STAMBENI ZG dana 3. kolovoza 2026. godine (list 4549 spisa) dostavilo podnesak kojim potražuje plaćanje pričuve dospjele nakon otvaranja stečajnog postupka. Smatra da se radi o prioritetnoj tražbini koja se mora namiriti u okviru stečajnog postupka (to je predloženo da se raspravlja pod točkom 3. skupštine vjerovnika, ali je primjerenije da se raspravi na ovom ročištu). U vez toga, sud ukazuje da se radi o obvezi stečajne mase (čl. 156. SZ-a) i da bi pričuvu trebalo namiriti iz kupovnine one nekretnine na koju se odnosi, pa bi trebalo  specificirati troškove pričuve u odnosu na pojedini etažni udio.

U stečajnom postupku unovčeno je ukupno 18 nekretnina, i to: 3 stana, 14 poslovnih prostora i 1 garaža, a prema popisu u tabeli. Sva rješenja o dosudi su postala pravomoćna i nekretnine su predane kupcima.


	R.br. 
	ID 
	Naziv nekretnine 
	Početna cijena EUR 
	Postignuta cijena EUR 
	% 

	1. 
	55461 
	Stan br. 23 ( E-23) 
	74.855,66 
	198.355,66 
	10,04 

	2. 
	55467 
	PP 1 (E-27 
	56.739,00 
	74.989,00 
	3,79 

	3. 
	55471 
	PP2 (E-28) 
	49.173,80 
	76.923,80 
	3,89 

	4. 
	55499 
	PP3 (E-29) 
	50.268,77 
	70.768,77 
	3,58 

	5. 
	55503 
	GARAŽA (E-39) 
	7.764,29 
	34.314,29 
	1,74 

	6. 
	55511 
	PP4 (E-73) 
	50.268,77 
	82.518,77 
	4,17 

	7. 
	55517 
	PP5 (E-74) 
	49.173,80 
	76.673,80 
	3,88 

	8. 
	55527 
	PP6 (E-75) 
	55.743,58 
	77.493,58 
	3,92 

	9. 
	55531 
	PP7 (E-76) 
	37.925,54 
	76.675,54 
	3,88 

	10. 
	55535 
	PP8 (E-77) 
	37.427,84 
	61.927,84 
	3,13 

	11. 
	55539 
	Stan br. 44 (E-100) 
	133.386,42 
	252.186.42 
	12,76 

	12. 
	55543 
	PP9 (E-111) 
	36.432,41 
	62.682,41 
	3,17 

	13. 
	55547 
	PP11 (E-113) 
	50.268,77 
	91.018,77 
	4,60 

	14. 
	55569 
	PP12 (E-168) 
	50.268,77 
	91.268,77 
	4,62 

	15. 
	55583 
	PP13 (E-169) 
	88.293,85 
	140.043,85 
	7,09 

	16. 
	55595 
	PP14 ( E-170) 
	49.273,34 
	89.273,34 
	4,52 

	17. 
	555603 
	PP15 (E-171) 
	45.391,20 
	83.391,20 
	4,22 

	18. 
	58733 
	Stan br. (E-60) 
	167.230,74 
	336.023,06 
	17,00 

	UKUPNO UNOVČENO 1.976.528,87 EURA





	Do dana održavanja ročišta nije zaprimljen niti jedan prigovor na dostavljeni obračun troškova unovčenja. 

	Vjerovnik stečajna masa iza CREDO BANKA d.d. u stečaju suglasila se obračunima troškova oba stečajna upravitelja. Smatra da preostali iznos, bez obzira što je u tijeku parnični postupak P-364/2025 pred Trgovačkim sudom u Splitu, a predmet kojeg je utvrđenje ništetnosti ugovora temeljem koje je ona stekla razlučno pravo na prodanim nekretninama, treba pripasti njoj.

	Vjerovnik ISTO GRUPA d.d. protivi se da se iznos koji preostane nakon podmirenja troškova unovčenja prenese stečajnoj masi iza CREDO BANKA d.d. u stečaju, kao razlučnom vjerovniku, obzirom da je u parničnom postupku P-364/2025 osporen osnov temeljem kojega je CREDO BANKA stekla razlučno pravo, kao i tražbinu osiguranu tim razlučnim pravom. 

	Utvrđuje se da je razlučni vjerovnik Republika Hrvatska, Porezna uprava 11. rujna 2026. (list 4807 spisa) dostavila obračun iznosa tražbine u odnosu na koju ima upisano razlučno pravo na 23. suvlasničkom udjelu (E-23). 


	Stečajna upraviteljica ostaje kod dostavljenog obračuna troškova unovčenja od 29. lipnja 2026. Što se tiče podneska društva STAMBENI ZG i zahtjeva za naplatu pričuve dospjele nakon otvaranja stečajnog postupka, navodi da je ona pričuve koje se odnose na suvlasničke udjele koje su do sada unovčili obračunala te ih u skupnom iznosu navela u točki A. pod stavkom režijski troškovi nekretnina… u ukupnom iznosu od 12.955,47 EUR. Što se tiče troškova ponovljene javne dražbe koji su specificirani u podnesku od 1. lipnja 2026. stečajna upraviteljica navodi da su isti obuhvaćeni u obračunu troškova unovčenja od 29. lipnja 2026. godine pod točkom A. stavak troškovi FINE za javnu dražbu. Navodi se iznos od 92,90 EUR dok su putni troškovi u iznosu od 224,50 EUR obuhvaćeni u stavci predvidiva naknada stvarnih troškova. Što se obračuna troškova ranijeg stečajnog upravitelja Zdravka Tešića tiče navodi kako su isti zatraženi u neto iznosu umjesto bruto te se obvezuje dostaviti sudu obračun u bruto iznosu zatraženog troška. 

	Vjerovnik stečajna masa iza CREDO BANKA d.d. u stečaju navodi: Ističe da u ovom slučaju nema zapreke za namirenje iste kao razlučnog vjerovnika iz razloga postojanja pravomoćnog rješenja  utvrđenju nesporne tražbine razlučnog vjerovnika u iznosu od 3.503.442,72 EUR obzirom da bi diobom banci pripao znatno manji iznos od utvrđene tražbine. Odbijanjem namirenja razlučnog vjerovnika povrijedilo bi se njegovo zakonsko pravo na namirenje i iz Ovršnog zakona (čl. 114) i iz Stečajnog zakona (čl. 253.) Nadalje, posebno se ističe da je odredbom čl. 125. st. 7. OZ-a propisano da će sud donijeti rješenje o namirenju razlučnog vjerovnika uzimajući u obzir nesporni dio tražbine čak i u slučaju kada je osporavatelj dokazao da je podnio tužbu kojom osporava postojanje tražbine iz ovršne isprave na temelju koje se namiruje tražbina razlučnog vjerovnika. Naime, osporavatelj odnosno ovdje ISTO GRUPA d.d. koja je upućena na parnicu zbog osporavanja 50% prijavljene tražbine CREDO BANKE d.d. u stečaju niti parnicom radi utvrđenja da ne postoji osporeni dio tražbine (P-106/25 pred ovim sudom) niti tužbom podnesenom pred TS Split, broj P-364/25 nije dokazao da bi se tužbeni zahtjev odnosio na osporavanje tražbine iz ovršne isprave po kojoj je stečeno razlučno pravo i po kojoj u ovom stečajnom postupku pripada dio kupovnine radi namirenja razlučnog prava stečajne mase iza CREDO BANKE d.d. u stečaju. Čak štoviše, tužbeni zahtjev u parnici P-364/25 odnosi se na utvrđenje ništetnosti ugovora o okvirnom zaduženju i ugovora o kreditu iz 2010. godine pri čemu se ništetnost odnosi na cjelokupnu tražbinu a dio te tražbine je pravomoćno utvrđen kao nesporna tražbina ovdje razlučnog vjerovnika i predmetni ugovori kao ovršne isprave ne predstavljaju ovršnu ispravu na temelju koje razlučni vjerovnik ima pravo na namirenje svoje tražbine. 

	Vjerovnik ISTO GRUPA d.d. ističe da je stečajni postupak izvanparnični postupak i da se pravna pitanja odnosno različiti pravni stavovi raspravljaju u parničnom postupku. Pravni stav ISTO GRUPE je da je podnesak stečajne mase iza CREDO BANKE d.d. od 11. rujna 2026. bespredmetan jer je iz istog vidljivo da su dosadašnja 2 postupka koja je vodilo treće društvo i koje je vodio stečajni dužnik  bio radi utvrđenja ništetnosti ugovora o hibridnom instrumentu broj 4/10 od 18. lipnja 2010., a ne ugovora o kreditu i ugovora o međusobnom poslovnom odnosu. Meni je nesporna činjenica da eventualna sudska odluka kojom će se u postupku P-364/25 TS SP utvrditi ništetnost osnovnih pravnih poslova svako utječe na tražbinu i prava pa i status razlučnog vjerovnika iza  dužnika. Notorna je činjenica da se tražbina koja je pravomoćna utvrđena da može prestati novom sudskom odlukom, i smatram da obzirom na postojanje ove parnice koja je prethodno pitanje i za status razlučnog vjerovnika i za samu tražbinu, do pravomoćnog okončanja iste nije moguće uopće provoditi diobu jer će brisanjem statusa razlučnog vjerovnika sasvim drugi vjerovnici imati pravo na namirenje. Danas ISTO DRUPA nema pravo na namirenje ako ostane na snazi razlučno pravo CREDO BANKE, ali ako se utvrdi ništetnost navedenog ugovora tada ISTO GRUPA bi imala pravo na namirenje. 

	Pun. stečajne mase iza CREDO BANKE d.d. u stečaju navodi kako smatra iznesene navode Josipa Galinca pravno neosnovanim jer isti ne utječu na postojanje pravomoćne sudske odluke o utvrđenju dijela prijavljene tražbine razlučnog vjerovnika te se stoga niti tužbom P-364/25 ne može isticati prigovori ništetnosti za dio tražbine o kojom je već pravomoćno utvrđeno obzirom da se radi o pravomoćno presuđenoj stvari. Naime, ISTO GRUPA d.d. odnosno Josip Galinec mogao je a nije iskoristio svoje pravo pravodobnog osporavanja i preostalog dijela prijavljene tražbine koji je pravomoćno utvrđen da postoji. Posebno se opet ovdje ističe odredba čl. 125. OZ-a koja propisuje da sud pri donošenju rješenja o namirenju treba uzeti u obzir postojanje nesporne tražbine razlučnog vjerovnika, a upravo nesporno utvrđena tražbina ukazuje na osnovanost zahtjeva razlučnog vjerovnika za isplatu iz ostatka kupovnine ostvarene prodajom nekretnina pod razlučnim pravom ovog razlučnog vjerovnika. Založno pravo ovog vjerovnika zasnovano je temeljem sporazuma o zasnivanju založnog prava na nekretninama od 21.6.2010. i 8.8.2011. te su oba sporazuma dio prijave tražbine ovog razlučnog vjerovnika u ovom stečajnom postupku. 






	Sudac
r j e š a v a 

	Donijet će se rješenje o namirenju. 	


Dovršeno u 10:44 sati.


Stečajni upravitelj		     Stečajna sutkinja		   
	
	Za vjerovnike: 

                		 	           Zapisničarka			











